ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መጥቃዕቲ ኢራን፡ ንወተሃደራት ኣመሪካ ዒላማ ዝገበረ መጥቃዕቲ ሚሳይላት ተኻይዱ 8 ጥሪ 2020 ምንጪ ስእሊ, EPA መግለጺ ስእሊ, ፕረዚደንት ኣሜሪካ ዶናልድ ትራምፕ ፕረዚደንት ኣሜሪካ ዶናልድ ትራምፕ ኣብ ዝሃቦ ጋዜጣዊ መግለጺ፡ በቲ ኢራን ዘካየደቶ ናይ ሚሳይላት መጥቓዕቲ ዝተጎድአ ወተሃደር ኣመረካ ከምዘየሎ ሓቢሩ። እቲ ፕረዚደንት፡ ኣብ ልዕሊ መዓስከራት ሰራዊት ሃገሩ መጠናዊ ዕንወት ከምዝወረደን ግን ኣይሓበአን። ትራምፕ፡ "ኣነ ፕረዚደንት ኣሜሪካ ክሳብ ዝኾንኩ ኢራን ኒክሎራዊ ኣጽዋር ክትውንን ኣይከፍቀደላን'የ" ድሕሪ ምባል፡ ኣብ ልዕሊ ኢራን ሓዲሽ እገዳ ከምዘንብርን "ኢራን ሓጋዚት ግብረሽበራውያን እያ" ክብል ገሊጽዋ። ኢራን፡ ናይቲ ብኣመሪካ ዝተቐተለ ጀነራላ ሕነ ንምፍዳይ፡ ሎሚ ኣብ ዘውግሐ ለይቲ፡ ኣብ ልዕሊ ኣብ ዒራቕ ዝርከቡ መደበራት ሓይሊ ኣየር ወተሃደራት ኣመሪካ ናይ ሚሳይላት መጥቃዕቲ ኣካይዳ። እቲ መጥቃዕቲ፡ ስነ-ስርዓት ቀብሪ ጀነራል ቃስም ሶሌማኒ ምስ ተፈጸመ ድሕሪ ሒደት ሰዓታት እዩ ተኻይዱ። ብኣመሪካ ዝተቐትለ ኢራናዊ ጀነራል ቃሲም ሶሌማኒ መን'ዩ?
